BASES DA CONVOCATORIA DO PROGRAMA DEPOEMPRENDE NAS MODALIDADES DEPOEMPRENDE NA ESCOLA, DEPOEMPRENDE NA ESO E DEPOEMPRENDE NA FP (CONVOCATORIA 2019-2020)
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 31/05/2019)

A Consellería de Educación, Universidade e Formación Profesional, como órgano da Administración da Comunidade Autónoma de Galicia ao que lle corresponden, entre outras, as competencias e funcións en materia de planificación, regulación e administración do sistema educativo galego, aprobou no ano 2010 o Plan de emprendemento no sistema educativo de Galicia Eduemprende, que ten como obxectivo estratéxico a implantación da cultura emprendedora co fin de mellorar a competitividade das nosas empresas e a empregabilidade do alumnado galego. A Deputación de Pontevedra, dentro da liña de apoio ao emprendemento que está a impulsar en diferentes áreas, promove o desenvolvemento de proxectos que integran experiencias innovadoras nos centros educativos para promover a orientación profesional e o emprego. Neste contexto, de acordo co Plan de emprendemento no sistema educativo de Galicia, co fin de fomentar a cultura emprendedora, propón realizar unha convocatoria aos centros educativos públicos da provincia de Pontevedra para participar no programa DepoEmprende, que ten como finalidade apoiar a adquisición das competencias clave, centrándose en maior medida no fomento do sentido da iniciativa e do espírito emprendedor. Esta convocatoria diríxese aos centros educativos da provincia de Pontevedra de Educación Primaria, Educación Especial, Educación Secundaria Obrigatoria e Formación Profesional que están sostidos con fondos públicos e dependen da Consellería de Educación, Universidade e Formación Profesional, para participar nos diferentes proxectos que acolle o programa: “DepoEmprende na escola”, “DepoEmprende na ESO” e “DepoEmprende na FP” (convocatoria 2019-2020). Estas bases teñen por obxecto convocar os centros educativos sostidos con fondos públicos da provincia de Pontevedra para participar nos diferentes proxectos que compoñen o programa “DepoEmprende”, promovido pola Deputación de Pontevedra a través do Servizo de Promoción do Emprego e Desenvolvemento Local: 2.1 Cada centro educativo interesado elixirá participar nun ou en varios proxectos, atendendo aos requisitos de participación segundo a súa oferta educativa: “DepoEmprende na escola”, “DepoEmprende na ESO” e “DepoEmprende na FP”. Será necesario presentar unha solicitude por proxecto, na que se fará constar o interese do centro en participar na convocatoria. No caso de que un mesmo centro estea interesado en participar en máis dun proxecto deberá presentar unha solicitude para cada un deles.2.2 As solicitudes presentaranse obrigatoriamente por vía electrónica a través do formulario normalizado dispoñible na sede electrónica da Deputación de Pontevedra (https://sede.depo. gal), de acordo co establecido nos artigos 14.2 e 16 da Lei 39/2015, de 1 de outubro, do procedemento administrativo común das administracións públicas (LPACAP). Se algunha das persoas interesadas presenta a súa solicitude presencialmente requiriráselle que a emende a través da súa presentación electrónica. Para estes efectos considerarase como data de presentación da solicitude aquela na que fose realizada a emenda. Para a presentación das solicitudes a sede electrónica da Deputación de Pontevedra admite os certificados electrónicos do sistema Cl@ve, que contempla a utilización de sistemas de identificación baseados en claves concertadas (sistemas de usuario e contrasinal) e certificados electrónicos (incluído o DNIe). 2.3 Non axustarse aos termos da convocatoria, así como a ocultación de datos, a súa alteración ou calquera outra manipulación da información, será causa de desestimación da solicitude. O prazo de presentación de solicitudes comezará o día seguinte ao da publicación deste anuncio no Boletín Oficial da Provincia de Pontevedra (BOPPO) e rematará o 31 de xullo de 2019. Para a tramitación deste procedemento consultaranse automaticamente os datos incluídos nos seguintes documentos elaborados polas administracións públicas: a. NIF do centro educativo No caso de que as persoas interesadas se opoñan ás mencionadas consultas deberán indicalo no cadro correspondente habilitado no formulario de inicio e achegar os documentos correspondentes. Excepcionalmente, no caso de que algunha circunstancia imposibilitase a obtención dos citados datos, poderáselles solicitar ás persoas interesadas a presentación dos documentos correspondentes. Publicarase no BOPPO, de conformidade co establecido no artigo 45 da LPACAP, a lista provisional de centros educativos seleccionados e excluídos. Así mesmo, serán obxecto de publicidade a través da páxina web da Deputación de Pontevedra (www.depo. gal). O proceso de selección dos centros educativos participantes tramitarase en réxime de concorrencia competitiva conforme aos criterios que a continuación se establecen, atendendo ás características de cada proxecto: A valoración obterase da suma das puntuacións dos seguintes apartados (máximo 15 puntos): a) Experiencia previa do centro educativo ou do persoal docente participante en proxectos baseados nunha metodoloxía de aprendizaxe cooperativa ou con proxectos de impulso da cultura emprendedora; excluirase da valoración a participación en anos anteriores nos proxectos “DepoEmprende”: máximo 5 puntos (1 punto por proxecto) b) Participación do centro en actividades de innovación educativa: máximo 2 puntos (1 punto por actividade) c) Número de persoas docentes implicadas: máximo 3 puntos (1 punto por dúas persoas docentes; 2 puntos por tres persoas docentes; 3 puntos por máis de tres persoas docentes) d) Compromiso de destinar parte dos beneficios obtidos pola venda dos produtos creados na cooperativa escolar a unha ONG: máximo 3 puntos (1 punto polo compromiso de doar o 25-50 % dos beneficios; 2 puntos polo compromiso de doar o 51-75 % dos beneficios; 3 puntos polo compromiso de doar o 76-100 % dos beneficios) e) Se o centro educativo participou en anos anteriores nos proxectos “DepoEmprende”: máximo 2 puntos (1 punto se participou nunha edición; 2 puntos se participou en máis dunha edición) A valoración obterase da suma das puntuacións dos seguintes apartados (máximo 15 puntos): a) Experiencia previa do centro educativo ou do persoal docente participante en proxectos baseados nunha metodoloxía de aprendizaxe cooperativa ou en proxectos de impulso da cultura emprendedora; excluirase da valoración a participación en anos anteriores nos proxectos “DepoEmprende”: máximo 5 puntos (1 punto por proxecto) b) Participación do centro en actividades de innovación educativa: máximo 2 puntos (1 punto por actividade) c) Número de persoas docentes implicadas: máximo 3 puntos (1 punto por dúas persoas docentes; 2 puntos por tres persoas docentes; 3 puntos por máis de tres persoas docentes) d) Compromiso de destinar parte dos beneficios obtidos pola venda dos produtos a unha ONG: máximo 3 puntos (1 punto polo compromiso de doar o 25-50 % dos beneficios; 2 puntos polo compromiso de doar o 51-75 % dos beneficios; 3 puntos polo compromiso de doar o 76-100 % dos beneficios) e) Se o centro educativo participou en anos anteriores nos proxectos “DepoEmprende”: máximo 2 puntos (1 punto se participou nunha edición; 2 puntos se participou en máis dunha edición) A valoración obterase da suma das puntuacións dos seguintes apartados (máximo 12 puntos): a) Experiencia previa do centro educativo ou do persoal docente participante en proxectos baseados nunha metodoloxía de aprendizaxe cooperativa ou con proxectos de impulso da cultura emprendedora; excluirase da valoración a participación en anos anteriores nos proxectos “DepoEmprende”: máximo 5 puntos (1 punto por proxecto) b) Participación do centro en actividades de innovación educativa: máximo 2 puntos (1 punto por actividade) c) Número de persoas docentes implicadas: máximo 3 puntos (1 punto por dúas persoas docentes; 2 puntos por tres persoas docentes; 3 puntos por máis de tres persoas docentes) d) Se o centro educativo participou en anos anteriores nos proxectos “DepoEmprende”: máximo 2 puntos (1 punto se participou nunha edición; 2 puntos se participou en máis dunha edición) 6.4 Os centros seleccionaranse atendendo á puntuación obtida no proceso de valoración, de maior a menor, e en ningún caso poderán superar o número máximo de prazas por proxecto: No caso de empate, este resolverase atendendo á puntuación obtida nos criterios arriba seleccionados e por esa orde de preferencia, é dicir, maior puntuación no apartado primeiro (experiencia en proxectos baseados nunha metodoloxía de aprendizaxe cooperativa e/ou proxectos de impulso da cultura emprendedora), que terá preferencia sobre os seguintes apartados, e así de forma sucesiva. Unha vez finalizado o prazo de presentación de solicitudes, a Deputación de Pontevedra ditará unha resolución na que declarará aprobada a lista provisional e definitiva de centros educativos seleccionados. Este documento publicarase en www.depo. gal, segundo o previsto no punto 5 destas bases. Todos os trámites administrativos que as persoas interesadas deban levar a cabo durante a tramitación deste procedemento terán que realizarse electronicamente a través do modelo “instancia xenérica”, dispoñible en https://sede.depo. gal. Se a solicitude non reúne os datos esixidos na convocatoria ou calquera dos previstos no artigo 66 da LPACAP requiriráselle á persoa interesada, de conformidade co establecido no artigo 68 desta lei, que, nun prazo de 10 días hábiles, emende as faltas ou presente os documentos preceptivos, indicándolle que, de non o facer, se terá por desistida da súa solicitude, que se arquivará sen máis trámites. Calquera dúbida ou cuestión poderá dirixirse ao Servizo de Promoción de Emprego e Desenvolvemento Local da Deputación de Pontevedra, mediante o teléfono 986 804 100 (extensión 40859) ou o enderezo electrónico depoemprende@depo. gal. No caso de que algún centro educativo renuncie á praza de participación no proxecto no que fose seleccionado deberá informar a institución provincial a través da correspondente solicitude dirixida ao Servizo de Promoción do Emprego e Desenvolvemento Local, mediante unha instancia xenérica, presentándoa por rexistro atendendo ao establecido no artigo 16.4 da LPACAP. Nesta situación a Deputación de Pontevedra poderá cubrir a praza vacante polo centro suplente segundo a orde de puntuación obtida no proceso de selección, sempre e cando non transcorresen máis de tres meses desde o inicio do proxecto. De acordo co Plan de emprendemento no sistema educativo de Galicia, a Consellería de Educación, Universidade e Formación Profesional da Xunta de Galicia e a Deputación de Pontevedra establecen un convenio de colaboración que ten como fin o fomento de iniciativas e actividades emprendedoras nos centros educativos da provincia de Pontevedra. Esta colaboración xirará arredor da implantación e desenvolvemento do proxecto, da familiarización e integración dos elementos da xestión empresarial, do deseño das unidades didácticas, cuxa finalidade é a integración metodolóxica e pedagóxica do fomento da cultura emprendedora nas aulas para a mellora das competencias do profesorado. A Consellería de Educación, Universidade e Formación Profesional da Xunta de Galicia incorporará este proxecto de formación ao Plan de emprendemento no sistema educativo Eduemprende, desenvolvendo as seguintes actuacións: Durante o desenvolvemento dos proxectos impartiranse accións formativas dirixidas ao profesorado participante, que terán como obxecto profundar na cultura emprendedora e facilitar a posta en marcha dos proxectos nos centros educativos. Esta formación será voluntaria, terá unha duración máxima de 20 h e será certificada pola Consellería de Educación, Universidade e Formación Profesional, en virtude do convenio establecido. Para a selección dos centros educativos e o seu seguimento constituirase unha comisión coa finalidade de resolver as incidencias e dúbidas que se produzan no seu desenvolvemento. Esta comisión terá a competencia de avaliar as solicitudes presentadas de acordo cos criterios establecidos nesta convocatoria e resolver dúbidas e incidencias que se produzan no seu desenvolvemento, tal e como se establece no convenio asinado coa Consellería de Educación, Universidade e Formación Profesional. Esta comisión estará constituída por: A presentación da solicitude implica o coñecemento e a aceptación incondicional destas bases reguladoras, sen ningún tipo de reservas, ademais de todas as resolucións que adopte a Deputación de Pontevedra. Todas as cuestións que poidan derivar da interpretación destas bases serán resoltas polo Servizo de Promoción do Emprego e Desenvolvemento Local. Os datos persoais obtidos neste procedemento serán obxecto de tratamento pola Deputación de Pontevedra, en calidade de órgano responsable, coa finalidade de xestionar este procedemento, verificar os datos e documentos que a persoa interesada declare na súa solicitude para comprobar a súa exactitude e levar a cabo todas as actuacións administrativas que, no seu caso, deriven. A lexitimación para o tratamento baséase no cumprimento dunha tarefa de interese público ou o exercicio de poderes públicos segundo as normas de rango legal recollidas no apartado “normativa aplicable”, dispoñible na ficha de procedemento en https://sede.depo. gal. Os datos persoais obtidos neste procedemento serán obxecto de comunicación ás administracións públicas no exercicio das súas propias competencias ou cando sexa necesario para que a cidadanía poida acceder de forma integral á información relativa a unha materia e ao público xeral dada a publicación de actos prevista. As persoas interesadas poderán acceder, rectificar e suprimir os seus datos, exercitar outros dereitos ou revogar o consentimento segundo o previsto en https://depo.gal/proteccion-dedatos/exercicio-de-dereitos.Pontevedra, 20 de maio de 2019 O Secretario, Por delegación o Xefe do Servizo de Promoción de Emprego e Desenvolvemento Local segundo R. P. nº 2016001033, de 25 de xaneiro de 2016. Manuel Corujo Castro “DepoEmprende na escola” é un proxecto educativo dirixido aos centros de Educación Primaria (5.º e 6.º curso) e de Educación Especial no cal o alumnado crea e xestiona unha cooperativa escolar, elabora produtos e organiza a súa venda para participar no mercado conxunto que promove a Deputación de Pontevedra e/ou nun mercado na localidade do centro educativo. No mercado conxunto, que se organiza nos últimos meses do curso escolar, colaboran todos os centros participantes co fin de vender os produtos que o alumnado elaborou, e obtéñense beneficios, dos cales destinan unha parte a accións sociais. A finalidade do proxecto é promover a cultura emprendedora nas comunidades educativas, apoiar a adquisición das competencias profesionais do alumnado e ofrecerlle recursos ao profesorado para a promoción do sentido da iniciativa e o espírito emprendedor a través dunha proposta de aprendizaxe por proxectos. “DepoEmprende na escola” propón unha metodoloxía dinámica e participativa na cal o alumnado é o protagonista da súa propia aprendizaxe. Nesta iniciativa desenvólvense actividades prácticas que favorecen a aprendizaxe activa, cooperativa e significativa e implican a todos os axentes, establecéndose un traballo cooperativo entre alumnado, familias, profesorado, entidades e/ou asociacións do contorno e a Deputación de Pontevedra. A temporalización esténdese ao longo do curso escolar, no cal se recollen diferentes accións e actividades dirixidas ao alumnado e ao profesorado, co fin de potenciar competencias asociadas á comunicación, á análise do contorno físico, á creación, á convivencia, á cidadanía e á alfabetización dixital. Esta temporalización divídese en fases, que parten do autocoñecemento, a creación e a xestión da cooperativa ata a elaboración d os produtos e a súa venda. Para a formación do profesorado desenvólvense accións formativas certificadas pola Consellería de Educación, Universidade e Formación Profesional, que incorpora o proxecto no Plan de emprendemento do sistema educativo en Galicia Eduemprende. Finalmente, a Deputación de Pontevedra dota os centros educativos dos recursos e ferramentas necesarias para o desenvolvemento das accións relacionadas co proxecto e realiza un proceso permanente de seguimento e avaliación que permite analizar os logros, a execución do proxecto e o seu impacto, así como asesorar o profesorado e resolver incidencias e dúbidas. Este asesoramento lévase a cabo de forma presencial e en liña co fin de desenvolver un seguimento continuo dos procesos de ensino e aprendizaxe e satisfacer as necesidades que poidan xurdir durante o desenvolvemento do proxecto “DepoEmprende na escola” 2019-2020. “DepoEmprende na ESO” é un proxecto educativo que se dirixe ao alumnado de 4.º de Educación Secundaria Obrigatoria, preferentemente aquel que curse Iniciativa Emprendedora e Empresarial, Economía, Ciencias Aplicadas á Actividade Profesional ou materias similares. O proxecto desenvólvese a través da creación dunha cooperativa, na cal o alumnado distribúe produtos e pon en práctica capacidades de negociación, toma de decisións, comunicación e resolución de conflitos. A venda destes produtos lévase a cabo no mercado da localidade do centro educativo e/ou no mercado conxunto que promove a Deputación de Pontevedra, nos cales as cooperativas participantes obteñen beneficios que reparten entre si e doan unha porcentaxe a accións sociais. O obxectivo principal do proxecto é promover no alumnado de Educación Secundaria Obrigatoria as competencias profesionais relacionadas coa autonomía, a iniciativa e o espírito emprendedor, á vez que se favorece a adquisición das co mpetencias clave. O proxecto presenta unha metodoloxía de aprendizaxe por proxectos que se temporiza ao longo dun curso escolar co fin de promover o desenvolvemento persoal e profesional, así como mellorar as habilidades e capacidades necesarias para favorecer a futura incorporación do alumnado ao mundo laboral. Neste proxecto as novas tecnoloxías terán un papel fundamental como parte integrante do proceso de ensino e aprendizaxe co fin de que o alumnado as utilice de forma eficiente á hora de comunicarse con outras entidades e persoas para a distribución dos produtos. Desenvólvense diferentes accións dentro e fóra dos centros, a través das cales o alumnado relaciona o mundo educativo co empresarial e experimenta a consecución de logros a través do esforzo e do traballo en equipo. Os contidos distribúense en fases que permiten formar o alumnado para que poida crear a empresa, xestionala e obter resultados satisfactorios. Para a posta en marcha dos contidos na aula, o profesorado pode beneficiarse das accións formativas que se ofertan neste proxecto en colaboración coa Consellería de Educación, Universidade e Formación Profesional. Esta formación relaciona os contidos formativos co emprendemento e co desenvolvemento do proxecto, co fin de facilitarlle ao profesorado a súa práctica no contexto da aula. Finalmente, a Deputación de Pontevedra dota os centros educativos dos recursos e ferramentas necesarias para o desenvolvemento das accións relacionadas co proxecto e realiza un proceso permanente de seguimento e avaliación que permite analizar os logros, a execución do proxecto e o seu impacto, así como asesorar o profesorado e resolver incidencias e dúbidas. Este asesoramento lévase a cabo de forma presencial e en liña co fin de desenvolver un seguimento continuo dos procesos de ensino e aprendizaxe e satisfacer as necesidades que poidan xurdir durante o desenvolvemento do proxecto “DepoEmprende na ESO” 2019-2020. O proxecto “DepoEmprende na FP” diríxese aos centros educativos que imparten Formación Profesional de Grao Medio e Grao Superior. A finalidade é promover no alumnado a iniciativa emprendedora, tanto no ámbito empresarial coma no autoemprego, así como a actitude necesaria para asumir riscos e responsabilidades. A través do proxecto preténdese que o alumnado participe de forma activa na vida económica, social e cultural do seu contorno cunha actitude crítica e responsable. A metodoloxía proposta baséase en que un grupo de alumnas e alumnos estude e elabore un proxecto empresarial dun sector que estea relacionado coa familia profesional do ciclo formativo que curse. O alumnado deseña e elabora un proxecto empresarial a través do asesoramento do seu profesorado e do equipo de profesionais que se pon á súa disposición desde a Deputación de Pontevedra. O proxecto temporízase ao longo do curso escolar, para rematar cun acto no que o alumnado participa e presenta as propostas elaboradas nos centros participantes do curso 2019-2020. Esta xornada pretende espertar a inquietude emprendedora, motivar o alumnado na procura da calidade do seu proxecto, dar a coñecer as diferentes iniciativas e fomentar as habilidades comunicativas. Para apoiar o profesorado participante levaranse a cabo accións formativas certificadas pola Consellería de Educación, Universidade e Formación Profesional, que teñen como finalidade informar e capacitar o profesorado para que exerza o asesoramento directo co alumnado e poida guialo durante o proceso de maduración de ideas. Finalmente, a Deputación de Pontevedra dota os centros educativos dos recursos e ferramentas necesarias para o desenvolvemento das accións relacionadas co proxecto e realiza un proceso permanente de seguimento e avaliación que permite analizar os logros, a execución do proxecto e o seu impacto, así como asesorar o profesorado e o alumnado de forma directa e indirecta, co fin de resolver incidencias e dúbidas. Este asesoramento lévase a cabo de forma presencial e en liña co fin de desenvolver un seguimento continuo dos procesos de ensino e aprendizaxe e satisfacer as necesidades que poidan xurdir durante o desenvolvemento do proxecto “DepoEmprende na FP” 2019-2020.